নদীদ্বীপ মাজুলীৰ জলপথ যোগাযোগ ব্যৱস্থা অধিক সুসংহত আৰু সুগম কৰি তোলাৰ বাবে মুখ্য মন্ত্ৰী সৰ্বানন্দ সোণোৱালৰ নেতৃত্বত ৰাজ্য চৰকাৰে শেহতীয়াকৈ গ্ৰহণ কৰা পদক্ষেপৰ অংশ হিচাপে অহা ১১ অক্টোবৰৰ পৰা কমলাবাৰী-নিমাতীঘাটৰ মাজত আৰম্ভ হ'ব অত্যাধুনিক ৰ'-ৰ' জাহাজৰ চলাচল।
অহা ১১ অক্তোবৰত মুখ্য মন্ত্ৰী সোণোৱালে মাজুলীৰ কমলাবাৰীঘাটৰ পৰা 'এমভি ভূপেন হাজৰিকা' নামকৰণ কৰা এই ৰ'-ৰ' জাহাজখনৰ সেৱা আনুষ্ঠানিক ভাৱে শুভাৰম্ভ কৰিব ।
আভ্যন্তৰীণ জলপৰিবহন বিভাগৰ সঞ্চালক ভাৰতভূষণ দেৱচৌধুৰীয়ে আজি মাজুলীত প্ৰকাশ কৰা মতে ৪৬.৫০ মিটাৰ দীঘল আৰু ১৩.৩০ মিটাৰ বহল এই জাহাজখনৰ একেবাৰতে শতাধিক যাত্ৰীৰ উপৰি ২৫ টনকৈ সামগ্ৰী পৰিবাহী ৮ খন ট্ৰাক বা ২৫খন সৰু গাড়ী কঢ়িওৱা ক্ষমতা আছে।
গুৱাহাটীৰ পৰা ব্ৰহ্মপুত্ৰৰে মাজুলীলৈ আনি থকা ভাৰত চৰকাৰৰ আভ্যন্তৰীণ জলপথ প্ৰাধিকৰণে ১০ কোটি টকা ব্যয়ৰে নিৰ্মাণ কৰি ৰাজ্য চৰকাৰক অৰ্পণ কৰা ৰ'-ৰ' জাহাজখন কাইলৈ পুৱাৰ ভাগত নিমাতিঘাট আহি পাবহি।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
